section_heading: Povijest
paragraph_text: Radovi na stadionu su započeli 1939. godine prije početka 2. svjetskog rata ali su njegovim početkom obustavljeni. Gradnju stadiona su kasnije nastavili njemački ratni zarobljenici a svečano je otvoren 16. rujna 1951. Izgrađen je u obliku slova C u Staljinovu čast (rus. Cтaлин, hrv. Staljin). Na 20. kongresu KP Sovjetskog saveza iz 1956. godine je odlučeno da će se ime stadiona preimenovati iz Josif Staljin u Vladimir Lenjin. Nakon raspada SSSR-a i nezavisnošću Azerbajdžana, stadion je 1993. po drugi puta promijenio svoje ime u čast Tofiku Bahramovu, azerskom nogometnom sucu koji je umro te godine.